ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 03.09.1997 
COM(97) 335 τελικό 
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ 
ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ 
ΣΧΕΤΙΚΑ ΜΕ ΤΗΝ ΑΞΙΟΛΟΓΗΣΗ ΤΟΥ ΠΡΟΓΡΑΜΜΑΤΟΣ TEDIS (ΣΥΣΤΗΜΑ 
ΗΛΕΚΤΡΟΝΙΚΗΣ ΑΝΤΑΛΛΑΓΗΣ ΔΕΔΟΜΕΝΩΝ ΓΙΑ ΕΜΠΟΡΙΚΗ ΧΡΗΣΗ) 

Ι. ΕΙΣΑΓΩΓΗ 
Η παρούσα ανακοίνωση ανταποκρίνεται στην απαίτηση που διατυπώνεται στην 
απόφαση του Συμβουλίου, με την οποία θεσπίζεται η δεύτερη φάση του 
προγράμματος TEDIS (σύστημα ηλεκτρονικής ανταλλαγής δεδομένων για εμπορική 
χρήση)1, για ανεξάρτητη αξιολόγηση, μετά την ολοκλήρωση του προγράμματος, 
προκειμένου να εκτιμηθεί και να αναφερθεί η πρόοδος που έχει σημειωθεί ως προς 
την επίτευξη των στόχων του. 
Η ανάθεση του έργου σε ομάδα αξιολόγησης έγινε με προκήρυξη διαγωνισμού. Η 
σύμβαση κατακυρώθηκε σε κοινοπραξία εταιριών, της οποίας ηγείται η Ernst & 
Young. Τον Ιούνιο του 1996, η εν λόγω έκθεση παρουσιάστηκε και εγκρίθηκε από 
την συμβουλευτική επιτροπή TEDIS (Comité Consultatif TEDIS - CCT), η οποία 
συστάθηκε με απόφαση του Συμβουλίου, προκειμένου να συμβουλεύει την 
Επιτροπή για τη λήψη μέτρων στο πλαίσιο του προγράμματος. Μπορεί κανείς να 
συμβουλευθεί την πλήρη έκθεση στη γραμματεία της ΓΔ ΙΙΙ/Β/2 (fax: +32-2-296 70 
19) 
II. ΙΣΤΟΡΙΚΟ ΤΟΥ ΠΡΟΓΡΑΜΜΑΤΟΣ TEDIS 
1. Το πρόγραμμα TEDIS καταρτίστηκε σε δύο φάσεις στα τέλη της δεκαετίας του 80, 
με στόχο να προωθήσει την ηλεκτρονική ανταλλαγή εγγράφων (Electronic 
document interchange - EDI), να αναπτύξει ενιαία ευρωπαϊκά πρότυπα EDI, να 
αξιοποιήσει το δυναμικό της EDI ως τεχνολογίας για την βελτίωση της 
ανταγωνιστικότητας, να προλειάνει το έδαφος για ένα συνεκτικό νομικό πλαίσιο 
για την EDI, να αντιμετωπίσει τα (ολοένα πιεστικότερα) ζητήματα ασφαλείας, να 
κάνει την EDI ευρύτερα γνωστή και να διευκολύνει την μεταφορά δεξιοτήτων 
μεταξύ ευρωπαϊκών επιχειρήσεων. 
2. Η πρώτη φάση πραγματοποιήθηκε από το 1988 έως το 1989, με προϋπολογισμό 
της τάξεως των 5.3 εκατομμυρίων Ecu. Οι δύο βασικοί του στόχοι ήταν να 
συντονίσει τις εργασίες για την ανάπτυξη ενός συστήματος ηλεκτρονικής 
ανταλλαγής δεδομένων για εμπορική χρήση και να προσελκύσει το ενδιαφέρον των 
μελλοντικών χρηστών και των ευρωπαϊκών εταιριών παραγωγής φυσικού 
εξοπλισμού και λογισμικού. Η τελική έκθεση για την πρώτη φάση κατέληγε ότι το 
πρόγραμμα είχε θέσει τις βάσεις για μια διαδικασία, η οποία πρέπει να 
ολοκληρωθεί προκειμένου να αποφέρει καρπούς. Κατόπιν τούτου, η δεύτερη φάση 
θεσπίστηκε το 1991 και πραγματοποιήθηκε από το 1991 έως το 1994, με 
προϋπολογισμό 25 εκατομμυρίων Ecu. Στόχος ήταν να διασφαλιστεί ότι το 
σύστημα ηλεκτρονικής ανταλλαγής δεδομένων είχε εφαρμοστεί με τον καλύτερο 
δυνατό τρόπο από την άποψη της κοινωνικοοικονομικής του σημασίας και να 
ενεργοποιηθούν οι αναγκαίοι πόροι προκειμένου να επιτευχθούν τα παραπάνω σε 
κοινοτικό επίπεδο. Οι χώρες ΕΖΕΣ είχαν σημαντική συμβολή στο σχεδιασμό, τη 
διαχείριση και τη χρηματοοικονομική υποστήριξη του προγράμματος TEDIS. 
III. Ο ΑΝΤΙΚΤΥΠΟΙ ΤΟΥ ΠΡΟΓΡΑΜΜΑΤΟΣ TEDIS (ΔΕΥΤΕΡΗ ΦΑΣΗ) 
3. Τα κεφάλαια της ΕΕ και της ΕΖΕΣ (Ευρωπαϊκή Ζώνη Ελευθέρων Συναλλαγών) 
που δεσμεύτηκαν για ολοκληρωμένα έργα του προγράμματος ανήλθαν σε περίπου 
25 MECU, ενώ ο έλεγχος των εισφορών του ιδιωτικού τομέα καταδεικνύει ότι το 
πρόγραμμα απαίτησε τη δέσμευση περίπου 40 εκατομμυρίων ECU. Εκτελέστηκαν 
1 Απόφαση του Συμβουλίου 91/385/ΕΟΚ της 22.7.1991 (ΕΕ αριθ. L 208 της 30.7.91) 
3--W-
179 έργα και παρήχθησαν δύο σύμπυκνοι δίσκοι (CD): ο «TRI-EDI» και ο «EDI & 
ISDN για την παγκόσμια κοινωνία των πληροφοριών». Πάνω από 400 
εργοληπτικές οργανώσεις συμμετείχαν άμεσα στα έργα. Το πρόγραμμα 
αποσκοπούσε στο να σταθεί κοντά στην αγορά και, προκειμένου να ανταποκριθεί 
στις ανάγκες του ιδιωτικού τομέα, προσέφυγε σε πρόσκληση υποβολής προτάσεων 
αντί για προκήρυξη διαγωνισμού. Δημοσιεύτηκαν επτά προσκλήσεις υποβολή, 
προτάσεων κατά τη διάρκεια εφαρμογής του προγράμματος και έγιναν δεκτές 
συνολικά 823 προσφορές. Εμπειρογνώμονες, οι οποίοι διορίστηκαν κατόπιν 
υποδείξεως των εθνικών αντιπροσώπων, αξιολόγησαν τις προτάσεις που θα 
υποβάλλονταν στην συμβουλευτική επιτροπή TEDIS (CCT). Εξετάστηκαν τόσο οι 
ατομικές όσο και οι ομαδικές προσφορές· εξ αυτών το 22% έλαβε χρηματοδότηση. 
4. Σε ετήσια βάση συντάσσονταν προσωρινές εκθέσεις, παρήχθησαν CD-ROM, ενώ το 
1993 έλαβε χώρα στις Βρυξέλλες ενδιάμεση διάσκεψη με ευρεία συμμετοχή από τη 
βιομηχανία, την Επιτροπή και τη συμβουλευτική επιτροπή TEDIS, προκειμένου να 
επιτυγχάνεται η διάδοση πληροφοριών για τα αποτελέσματα του προγράμματος 
και να γίνει ευρύτερα γνωστή η EDI. Τα 44 κέντρα ενημέρωσης για την EDI στα 
κράτη μέλη και στις χώρες ΕΖΕΣ συνέβαλαν στην προώθηση της πληροφόρησης 
γύρω από την EDI σε ευρωπαϊκό επίπεδο. Στο χώρο των επιχειρήσεων, το 23% 
ενός τυχαίως επιλεγέντος δείγματος επιχειρήσεων απ' όλη την Ευρώπη είχαν 
τουλάχιστον κάποια εξοικείωση με το πρόγραμμα TEDIS. Περί το 80% αυτών που 
απάντησαν (συμπεριλαμβανομένων τόσο των χρηστών όσο και τ(ον μη χρηστών της 
EDI), δήλωσαν μεγαλύτερη εξοικείωση με την EDI απ' ό,τι πέντε χρόνια νωρίτερα. 
Η υποστήριξη που παρείχε το TEDIS στο «Δυτικοευρωπαϊκό συμβούλιο για το 
πρόγραμμα ηλεκτρονικής ανταλλαγής δεδομένων για τη διοίκηση, το εμπόριο και 
τις μεταφορές» -Western European EDI FACT Board - WEEB), στις ομάδες 
ανάπτυξης μηνυμάτων και σε σχέδια μεταφοράς, συνέβαλε στην αναγνώριση του 
EDIFACT ως παγκόσμιου εμπορικού προτύπου. Παρήχθησαν περί τα 200 
μηνύματα κατά την διάρκεια εκτέλεσης του προγράμματος, καλύπτοντας όλες τις 
! επιχειρησιακές πτυχές. 
5. To TEDIS υποστήριξε πρωτοβουλίες στον τομέα των τηλεπικοινωνιών, όπως 
διασύνδεση και καταχώριση της EDI. Ορισμένες δράσεις εστιάστηκαν στις ζεύξεις 
μεταξύ EDI και ISDN. Οι πάροχοι δικτύων επεσήμαναν ότι οι επιχειρηματικές 
δραστηριότητες τους οι σχετικές με την EDI αυξήθηκαν περίπου κατά 25% ετησίως 
κατά τα τελευταία πέντε χρόνια. Αναμένεται, ωστόσο, ότι το συνολικό όφελος θα 
προκύψει μόνον μεσοπρόθεσμα ή μακροπρόθεσμα. Μελετήθηκαν νομικά ζητήματα, 
τα οποία χρήζουν ενδελεχούς εξέτασης, σχετικά με την ανάπτυξη της EDI σε 
διασυνοριακό επίπεδο και εξετάστηκαν μέσα για την εξεύρεση λύσεων, όπως η 
σύσταση της Επιτροπής για τις νομικές πτυχές της EDI, συμπεριλαμβανομένου 
ενός Ευρωπαϊκού Πρότυπου Συμφωνητικού EDI.2 Μια μελέτη (η μελέτη 
κωδικοποίησης EDICON) σχετικά με την νομική εναρμόνιση, υποστήριξε την 
ελάχιστη δυνατή νομοθετική παρέμβαση, εξαιτίας της αρχής της επικουρικότητας 
και της δυσκολίας νομοθέτησης σε μια περιοχή όπου η τεχνολογία εξελίσσεται 
ακατάπαυστα. Η προσοχή επικεντρώθηκε στις απαιτήσεις για ανοιχτό περιβάλλον 
EDI πολλαπλών υπηρεσιών και στις νέες περιοχές του EDI. Πραγματοποιήθηκε 
έρευνα σχετικά με ζητήματα ασφαλείας, η οποία οδήγησε σε επιτόπια δοκιμαστικά 
σχέδια, στα οποία χρησιμοποιήθηκαν διεθνή πρότυπα ασφαλείας. Μέσω 
διακλαδικών έργων προωθήθηκαν διασυνοριακές πρωτοβουλίες και κοινές 
πρωτοβουλίες μεταξύ βιομηχανιών, συμβάλλοντας παράλληλα στην ανάπτυξη των 
εταιρικών συνεργασιών. 
2 94/820/ΕΚ της 19.10.1994 (ΕΕ 338/94 της 28.12.94) 
-4-
6. To 75% περίπου των δραστηριοτήτων των έργων συνεχίζονται, παρόλο που η 
χρηματοδότηση από το TEDIS δεν είναι πλέον εορικτή. Το 29% του δείγματος των 
κοινοπραξιών, οι οποίες συγκροτήθηκαν προκειμένου να υποβάλουν προσφορές 
για τα έργα του TEDIS, συνέχισαν την συνεργασία τους ακόμη και όταν η 
προσφορά τους για τη στήριξη TEDIS απορρίφθηκε. Τα πρότυπα του EDI είναι 
στενά συνδεδεμένα με τις επιχειρησιακές διαδικασίες και η συμφωνία σχετικά με 
τον τύπο EDI και τη χρήση του τόσο μεταξύ οργανισμών, όσο και εντός και μεταξύ 
τομέων, τείνει να εναρμονίσει τη ροή των δεδομένων στην Ένωση. Τα παραπάνω 
συμβάλλουν στην άρση των φραγμών, οι οποίοι εμποδίζουν τους οργανισμούς να 
επικοινωνούν αποτελεσματικά, καθώς και την συμμετοχή των ευρωπαϊκών 
οργανισμών. 
IV. ΠΕΡΙΛΗΨΗ ΤΗΣ ΑΞΙΟΛΟΓΗΣΗΣ 
7. Το πεδίο εφαρμογής του προγράμματος θεωρήθηκε από τους αξιολογητές ότι είναι 
φιλόδοξο και ευρύ και ότι αντικατοπτρίζει μια στρατηγική συνέχισης ορισμένων 
αλληλοσυνδεόμενων πρωτοβουλιών σε διάφορους τομείς. Οι περιοχές εργασιών 
θεωρήθηκε ότι ανταποκρίνονταν στις ανάγκες για το χρονικό διάστημα που 
καταρτίστηκε το πρόγραμμα. Οι στόχοι του προγράμματος στο σύνολο τους 
εξασφάλιζαν ευελιξία, παρέχοντας του αξιόλογη προσαρμοστικότητα και 
καθιστώντας τις δραστηριότητες του ικανές να μεταβάλλονται ανάλογα με τις νέες 
πολιτικές και τεχνολογικές συνθήκες και τις συνθήκες της αγοράς. Εντούτοις, 
απαιτητικότερη κατέστη και η αποτελεσματική διαχείριση του σχεδίου. Σε γενικές 
γραμμές, η διαχείριση του σχεδίου κρίθηκε ικανοποιητική. Η προσέγγιση που 
υιοθετήθηκε εξασφάλισε το πλαίσιο για έναν ικανοποιητικό συνδυασμό πρακτικών 
έργων εφαρμοσμένου τύπου, καθώς και μελετών ερευνητικής φύσεως. 
8. Εντοπίστηκαν ορισμένα σημεία όπου έγινε καλή πρακτική εφαρμογή. Κατά την 
επιλογή των έργων, ορισμένοι από τους υποψηφίους δεν ανταποκρίνονταν στις 
τεχνικές προδιαγραφές και τους δόθηκαν οδηγίες σχετικά με το περιεχόμενο των 
προτάσεων τους, ούτως ώστε να ανταποκριθούν στα κριτήρια αξιολόγησης· επίσης, 
η ομάδα αξιολογητών διέθετε συνδυασμό προσόντων (πανεπιστημιακών, 
βιομηχανικών, τεχνικών) και τους ζητήθηκε να κάνουν προτάσεις για τη διαδικασία 
αξιολόγησης. Για την επίβλεψη και την αξιολόγηση, η χρήση νέας τεχνολογίας από 
την αρχή του προγράμματος έδωσε τη δυνατότητα στους υπευθύνους του έργου να 
έχουν πρόσβαση σε πληροφορίες για τα έργα των υπολοίπων, ούτως ώστε να 
υπάρξει αμοιβαίο όφελος και λειτούργησε επίσης ως χρήσιμο εργαλείο ελέγχου και 
διάδοσης. Σχετικά με τα αποτελέσματα και τη διάδοση τον έργον, οι εργολήπτες 
σύνδεσμοι εντός και εκτός του προγράμματος, επεδίωξαν τη συμμετοχή 
μεσολαβητών από τον χώρο των επιχειρήσεων, όπως εμπορικών ενώσεων, ούτως 
ώστε να πετύχουν τη μέγιστη δυνατή διάδοση. Ζητήθηκε από τους εργολήπτες να 
συντάξουν περίληψη σχετικά με τα κύρια αποτελέσματα του έργου τους με στόχο 
την ευρεία διάδοση σε αναγνώστες που δεν διαθέτουν τεχνική κατάρτιση. 
9. Μολαταύτα, εντοπίστηκαν σημεία στα οποία θα μπορούσαν να έχουν επιτευχθεί 
καλύτερα αποτελέσματα. Η στενότερη επίβλεψη και αξιολόγηση των έργων θα 
διασφάλιζε την ικανοποιητική ροή των προγραμμάτων και την ενδεδειγμένη 
ποιότητα του τελικού προϊόντος. Οι υπεύθυνοι του έργου θα μπορούσαν να έχουν 
την υποστήριξη των αξιολογητών και των μελών της συμβουλευτικής επιτροπής 
TEDIS (CCT) για παροχή τεχνικής παρακολούθησης. Θα ήταν χρήσιμο να είχε 
προσδιοριστεί σαφέστερα ο «πελάτης» του έργου, να είχε διασφαλιστεί η καλύτερη 
εστίαση των δραστηριοτήτων και να είχαν γίνει κατάλληλες επιθεωρήσεις. 
Συστήθηκε η ενρντερη διάδοση των τελικών προϊόντων τον έργον σε τρίτους εκτός 
του προγράμματος ή σε συμμετέχοντες σε άλλους τομείς του προγράμματος. 
10. Οι αξιολογητές πρότειναν τέσσερις ιδέες για περαιτέρω μελέτη, με στόχο την 
αξιοποίηση των επιτευγμάτων του TEDIS και την αντιμετώπιση των φραγμών που 
εξακολουθούν να εμποδίζουν την υιοθέτηση της EDI. Η προώθηση της 
αποτελεσματικής μεταβίβασης δεδομένων μεταξύ του δημόσιου και του ιδιωτικού 
τομέα είναι δυνατόν να συμπληρώσει το πρόγραμμα IDA, εφόσον είναι 
απαραίτητο, και να προαγάγει περαιτέρω τη διοικητική και οικονομική 
αποτελεσματικότητα· η ανταγωνιστικότητα των μικρομεσαίων επιχειρήσεων 
(MME) θα πρέπει να προωθηθεί μέσω επικεντρωμένης τεχνικής βοήθειας, με 
προσεκτική επιλογή επιχειρήσεων ικανών να αποκομίσουν προστιθέμενη αξία από 
την εισαγωγή της τεχνολογίας· τέλος, θα πρέπει να καταπολεμηθούν οι φραγμοί 
που εξακολουθούν να εμποδίζουν την αποδοχή πανευρωπαϊκής EDI. Το επίκεντρο 
της προσοχής πρέπει να αποτελέσουν ζητήματα νομικής φύσεως, τυποποίησης και 
ασφαλείας. 
V. Η ΘΕΣΗ ΤΗΣ ΕΠΙΤΡΟΠΗΣ ΣΧΕΤΙΚΑ ΜΕ ΤΗΝ ΕΚΘΕΣΗ ΑΞΙΟΛΟΓΗΣΗΣ 
Η Επιτροπή χαιρετίζει τα αποτελέσματα της έκθεσης αξιολόγησης, δεδομένου ότι 
επιβεβαιώνουν ότι το TEDIS υπήρξε πάνω απ' όλα ένα καλά σχεδιασμένο 
πρόγραμμα με σωστή διαχείριση, που είχε σημαντικό αντίκτυπο στη γνωστοποίηση 
και διάδοση της EDI στην Ευρώπη. Η Επιτροπή παραδέχεται ότι υπάρχουν σημεία 
τα οποία επιδέχονταν βελτίωσης, όπως επισημαίνουν οι αξιολογητές και 
ειδικότερα: 
11. Έλλειψη εστίασης: Το πεδίο εφαρμογής του προγράμματος ήταν φιλόδοξο-
επιχειρήθηκε να καλυφθεί ένας ευρύς τομέας με σχετικά περιορισμένο 
προϋπολογισμό. Ενώ οι επιλεγείσες περιοχές ήταν κατάλληλες για ανάληψη 
δράσης, λόγω της ανεπάρκειας των οικονομικών μέσων δεν κατέστη δυνατόν ούτε 
να διερευνηθούν σε βάθος ειδικές προτεραιότητες, ούτε να επιτευχθούν πάρα πολύ 
ορατά αποτελέσματα. 
Οι MME δεν αποτέλεσαν το επίκεντρο της προσοχής, όπως είχε αρχικά 
προβλεφθεί από την απόφαση του Συμβουλίου. Το μέγεθος των επενδύσεων που 
απαιτούνται για τα συστήματα EDI τα καθιστά υπερβολικά δαπανηρά για τις 
ευρωπαϊκές MME. Η Επιτροπή είναι πεπεισμένη ότι θα πρέπει να ληφθούν 
πρόσθετα μέτρα προκειμένου να επισπευσθεί η αποδοχή της τεχνολογίας από τις 
MME. 
12. Έλλειψη κρίσιμης μάζας: Στην προσπάθεια του να καλύψει όσο το δυνατόν 
ευρύτερο φάσμα αγοράς, το TEDIS προσπάθησε να αντιμετωπίσει τις ανάγκες 
διαφόρων ομάδων χρηστών, προωθώντας την ανάπτυξη περίπου 200 μηνυμάτων 
EDI για εμπορικές συναλλαγές και τη μεταφορά από ιδιωτικά συστήματα σε 
«τυποποιημένα πρότυπα». Πραγματοποιήθηκαν πολλά μικρά έργα προς διάφορες 
κατευθύνσεις, ενώ πολλές ιδέες δεν αφομοιώθηκαν, ούτε αξιοποιήθηκαν πλήρως. 
Οι διαφορές σχετικά με τα επιχειρησιακά μοντέλα και τη ροή των δεδομένων 
μεταξύ κλάδων οδήγησε σε αποσπασματική ανάπτυξη των συστημάτων λογισμικού 
EDI, εμποδίζοντας την ανάπτυξη της «κρίσιμης μάζας», η οποία απαιτείται για την 
ευρεία υιοθέτηση της βέλτιστης πρακτικής. Έτσι, λόγω της αδυναμίας για 
δημιουργία οικονομιών κλίμακας, η αγορά δεν έδωσε επαρκές κίνητρο στη 
βιομηχανία παραγωγής τεχνολογίας πληροφοριών, ώστε να αναπτύξει 
«ετοιμοπαράδοτες», οικονομικά αποδοτικές και εμπορικώς βιώσιμες προτάσεις 
λογισμικού. 
13. Ανεπαρκές αμοιβαίο όφελος. Δεν κατέστη εύκολο να συγκροτηθεί ένας μηχανισμός 
αμοιβαίου οφέλους, λόγω του ευρύτερου πεδίου εφαρμογής και του μεγάλου 
αριθμού έργων που περιελάμβανε το πρόγραμμα, μολονότι το συγκεκριμένο 
πρόγραμμα θα μπορούσε να προσδιορίζει κοινές περιοχές μεταξύ έργων που 
-6-
ασχολούνται με διαφορετικούς τομείς της αγοράς και να οδηγεί σε ενιαίες λύσεις. 
Επιπροσθέτως, ο κόσμος των επιχειρήσεων συνιστά ένα διαρκώς εξελισσόμενο 
περιβάλλον που το διακρίνει αξιόλογη τεχνολογική ανάπτυξη, η οποία ευνοεί την 
εμφάνιση καινοτόμων λύσεων, που όμως δεν ελήφθησαν επαρκώς υπόψη. 
Στενότερη συνεργεία με έργα Ε&ΤΑ, προσεκτική παρακολούθηση της τεχνολογικής 
προόδου και τακτική επίβλεψη των προγραμμάτων εργασιών Ε&ΤΑ, θα μπορούσε 
να καταστήσει δυνατή την προσαρμογή και επικέντρωση της τεχνολογίας στις 
ανάγκες της αγοράς. 
14. Το πρόγραμμα είχε επίδραση στην τόνωση της ανάπτυξης τυποποιημένων λύσεων 
για την EDI, στην προετοιμασία του νομικού πλαισίου για τις ηλεκτρονικές 
συναλλαγές των επιχειρήσεων, στην ενασχόληση με θέματα ασφάλειας, στην 
προώθηση ευρύτερης χρησιμοποίησης της EDI στην Ευρώπη, μέσω ενημερωτικών 
Οράσεων και με την προώθηση της διεθνούς συνεργασίας. Ιδίως τα αποτελέσματα 
από τις πτυχές διεθνούς συνεργασίας του προγράμματος TEDIS συνέβαλαν στον 
καθορισμό της πολιτικής της Επιτροπής στο ηλεκτρονικό εμπόριο στο έργο της 
ομάδας των 7 πλέον ανεπτυγμένων χωρών (G7) ϋπαγκόσμια αγορά για MME", 
στο forum της Επιτροπής και της ΕΕ για την κοινωνία των πληροφοριών και στο 
σχέδιο δράσης της κοινωνίας των πληροφοριών για τη Μεσόγειο. 
15. Το διοικητικό συμβούλιο της EDIFACT για τη δυτική Ευρώπη (WEEB), του οποίου 
η γραμματεία υποστηρίχθηκε αρχικά ως μέρος του προγράμματος TEDIS, 
μεταφέρθηκε τον Ιούνιο του 1995 από την Επιτροπή στον ευρωπαϊκό οργανισμό 
τυποποίησης (CEN) και απετέλεσε τη βάση για τη δημιουργία του ευρωπαϊκού 
διοικητικού συμβουλίου για πρότυπα EDI (EBES). To EBES υποστηρίζει και 
υλοποιεί τυποποίηση και έργα συναφή με την EDI και το ηλεκτρονικό εμπόριο. 
16. Εντούτοις, θεωρήθηκε ότι το πρόγραμμα θα μπορούσε να έχει ακόμη μεγαλύτερη 
επίδραση στην ευρωπαϊκή αγορά, εάν είχε καλύτερα εστιαστεί σε εις βάθος 
ανάλυση· εάν είχε αναλάβει κατάλληλη δράση για την ενίσχυση λιγότερων, αλλά 
πιο ειδικών και σαφώς καθορισμένων περιοχών υψηλής προτεραιότητας· εάν είχε 
επαρκή χρηματοδότηση για την ενίσχυση της δημιουργίας μιας κρίσιμης μάζας 
χρηστών EDI και ως εκ τούτου ενός αυτοτροφοδοτούμενου ρεύματος EDI στην 
αγορά· τέλος, εάν ήταν καλύτερα συνδεδεμένο με πρωτοβουλίες Ε&ΤΑ, ώστε 
αφενός να επικεντρώνεται στην πολιτική για την Ε&ΤΑ και σε δράσεις, οι οποίες 
θα ανταποκρίνονται στις εμφανιζόμενες ανάγκες της αγοράς και αφετέρου να 
αξιοποιήσει εξ ολοκλήρου και να διαδώσει τα αποτελέσματα του στο χώρο της 
ευρωπαϊκής αγοράς. 
VI. ΜΕΛΛΟΝΤΙΚΕΣ ΔΡΑΣΕΙΣ 
17. Η Επιτροπή εξέτασε περαιτέρω τις συστάσεις που διατυπώνονται στην έκθεση στο 
πλαίσιο του ηλεκτρονικού εμπορίου, στο μέτρο που είναι κρίσιμης σημασίας για 
την βιομηχανική ανταγωνιστικότητα της Ευρώπης στο παγκόσμιο περιβάλλον και 
για τη δημιουργία θέσεων εργασίας. Ωθούμενο από τις δυνάμεις της 
παγκοσμιοποίησης και την τεχνολογία των πληροφοριών, το ηλεκτρονικό εμπόριο 
οδηγεί ήδη σε δομικές αλλαγές στον βιομηχανικό τομέα και στον τομέα παροχής 
υπηρεσιών και θεωρείται ως εκ τούτου ως ο ακρογωνιαίος λίθος της βιομηχανικής 
πολιτικής στην κοινωνία των πληροφοριών. 
18. Το ηλεκτρονικό εμπόριο συνεπάγεται αλληλεπίδραση μεταξύ τεχνολογικών 
θεμάτων, θεμάτων τυποποίησης και θεμάτων νομικής φύσεως. Η Επιτροπή 
αναγνωρίζει τα παραπάνω και ευθυγραμμίζει τα μέσα και τις δραστηριότητες της 
αναλόγως. Έχει ήδη εγκρίνει ανακοίνωση πλαίσιο προς το Συμβούλιο, το 
Κοινοβούλιο, την Οικονομική και Κοινωνική Επιτροπή και την Επιτροπή των 
-7-
Περιφερειών με τίτλο "ευρωπαϊκή πρωτοβουλία στο ηλεκτρονικό εμπόριο"3. Τα 
κύρια σημεία της εν λόγω ευρωπαϊκής πρωτοβουλίας περιλαμβάνουν: 
Διευκόλυνση της πρόσβασης στην παγκόσμια αγορά, συμπεριλαμβανομένων 
υποδομών, τεχνολογιών και υπηρεσιών, εξασφαλίζοντας διαλειτουργικότητα σε 
παγκόσμια κλίμακα μέσα σε ανταγωνιστικό περιβάλλον· 
Προσαρμογή των προγραμμάτων εργασιών έρευνας και ανάπτυξης στην 
τεχνολογία πληροφοριών και επικοινωνιών για την εστίαση τους στην ανάγκη της 
αγοράς του ηλεκτρονικού εμπορίου ώστε να εξασφαλιστεί ευρεία διαθεσιμότητα 
και ευχρηστία των καίριων τεχνολογιών και συστημάτων· 
Δημιουργία συνεκτικού νομικού πλαισίου για το ηλεκτρονικό εμπόριο, με κάλυψη 
ζητημάτων της ενιαίας αγοράς, πνευματικής ιδιοκτησίας, ψηφιακής υπογραφής, 
ασφαλών ηλεκτρονικών πληρωμών, ασφάλειας δεδομένων, προστασίας του 
καταναλωτή, προστασίας της ιδιωτικής ζωής και των εμπορικών επικοινωνιών· 
Την προώθηση ευρωπαϊκών προτύπων και την δημοσίευση εφαρμογών 
ηλεκτρονικού εμπορίου· 
Την ενίσχυση της χρήσης του εύρο στο ηλεκτρονικό εμπόριο· την προώθηση 
ευνοϊκού επιχειρηματικού περιβάλλοντος που θα ενισχύει την ενημέρωση και 
εμπιστοσύνη στο ηλεκτρονικό εμπόριο και θα ενθαρρύνει τη διάδοση βέλτιστης 
πρακτικής σε ευρεία κλίμακα. 
Τη συνέχιση του διεθνούς διαλόγου με τη συμμετοχή κυβερνήσεων και βιομηχανίας, 
με σκοπό την επίτευξη παγκόσμιας συναίνεσης. 
19. Σε αυτό το πλαίσιο, το πρόβλημα της τυποποίησης είναι ιδιαίτερης σημασίας, 
καθώς νέες έννοιες και ανάγκες αναφύονται απαιτώντας διαλειτουργικές τεχνικές 
λύσεις. Παραδείγματα μπορούν να αντληθούν από το χώρο της «απλοποιημένης 
EDI», από τα συστήματα για την αναγνώριση ταυτότητας, την καταχώρηση 
επιχειρήσεων και πιστοποίηση των ηλεκτρονικών εμπορικών εταίρων, από 
καταλόγους αρχείων και εξελίξεις που αφορούν τους «τρίτους κοινής 
εμπιστοσύνης». 
20- Ως τμήμα της ευρωπαϊκής πρωτοβουλίας για το ηλεκτρονικό εμπόριο, σύμφωνα με 
τα όσα ανήγγειλε στην ανακοίνωση της προς το Συμβούλιο και το Κοινοβούλιο με 
τίτλο «Τυποποίηση και παγκόσμια κοινωνία των πληροφοριών: μια ευρωπαϊκή 
προσέγγιση» και τηρώντας τα ψηφίσματα του Συμβουλίου Υπουργών 
Βιομηχανίας, η Επιτροπή ετοιμάζει επί του παρόντος έκθεση για την τυποποίηση 
του ηλεκτρονικού εμπορίου. Η ανωτέρω έκθεση θα αναλύει τη θέση των προτύπων 
και των προδιαγραφών στο ηλεκτρονικό εμπόριο, θα διερευνά την ύπαρξη 
εμποδίων, τα οποία σχετίζονται με τα πρότυπα, στη δημιουργία νέων υπηρεσιών 
που θα βασίζονται στις τεχνολογίες των πληροφοριών και των επικοινωνιών 
(ΙΟΠΥΓΠΕ), ειδικότερα του ηλεκτρονικού εμπορίου, θα εντοπίζει τα σημαντικότερα 
χάσματα διαλειτουργικότητας και θα προτείνει περιοχές για περαιτέρω δράση. 
21. Η Επιτροπή θα απευθύνει επίσης σύσταση για αξιοποίηση των αποτελεσμάτων του 
TEDIS, με την προώθηση της αποτελεσματικής ανταλλαγής πληροφοριών μεταξύ 
του ιδιωτικού και του δημόσιου τομέα. Η ανακοίνωση για τη δεύτερη φάση του 
προγράμματος IDA, η οποία βρίσκεται επί του παρόντος στο στάδιο της 
προετοιμασίας, θα προτείνει, μεταξύ άλλων δράσεων, να διευρυνθεί το πεδίο 
εφαρμογής του προγράμματος IDA, εφόσον είναι απαραίτητο, προκειμένου να 
συμπεριλάβει την διεπαφή ιδιωτικού - δημοσίου και να χρησιμοποιηθούν τα 
επιτεύγματα του IDA κατά την πρώτη φάση του ως βάση για τη βελτίωση της 
ανταλλαγής πληροφοριών μεταξύ δημοσίων διοικήσεων και βιομηχανίας. 
COM (97) 157 
-8-
VII. ΣΥΜΠΕΡΑΣΜΑ 
Η Επιτροπή καλεί το Συμβούλιο και το Κοινοβούλιο να λάβουν υπόψη τους την εν λόγω 
ανακοίνωση και ειδικότερα τα επιτεύγματα του προγράμματος TEDIS, τα οποία εκτίθενται 
σε αυτήν. 
ISSN 0254-1483 
COM(97) 335 τελικό 
ΕΓΓΡΑΦΑ 
GR 15 02 
Αριθ. καταλόγου : CB-CO-97-328-GR-C 
ISBN 92-78-21860-Χ 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο 
ΙΟ